b'\n_START_ARTICLE_\nBrasils \xc3\xb8konomi\n_START_PARAGRAPH_\nBrasil er verdens 15. st\xc3\xb8rste \xc3\xb8konomi (2004) og er velutviklet innenfor jordbruk, gruvedrift, produksjon- og servicen\xc3\xa6ringer. Landet har rike naturforekomster og god tilgang p\xc3\xa5 arbeidskraft, noe som gj\xc3\xb8r landet til \xc3\xb8konomisk ledende i S\xc3\xb8r-Amerika._NEWLINE_P\xc3\xa5 slutten av 1990-tallet for\xc3\xa5rsaket den finansielle krisen i Asia at ogs\xc3\xa5 Brasils \xc3\xb8konomi fikk en nedgang. I 1998 ga Det internasjonale pengefondet \xc3\xb8konomisk hjelp og i 1999 besluttet Brasils sentralbank at landets valuta Real ikke lenger skulle ha en fast valutakurs mot amerikansk dollar. Samtidig gjennomf\xc3\xb8rte man en devaluering. Disse tiltakene f\xc3\xb8rte til en svak vekst i \xc3\xb8konomien i begynnelsen av 2000-tallet, men for \xc3\xa5 styrke \xc3\xb8konomien ytterligere har president "Lula" da Silva foresl\xc3\xa5tt flere reformer.\n_START_SECTION_\nNaturforekomster\n_START_PARAGRAPH_\nMineralforekomstene i Brasil er blant verdens st\xc3\xb8rste. De st\xc3\xb8rste naturforekomstene i Brasil er: Bauksitt, jernmalm, mangan, nikkel, fosfat, platina, tinn, uran, olje, vannkraft, t\xc3\xb8mmer. Opp til 1/3 av verdens jernmalmforekomster finnes i landet. I 2004 ble det utvunnet 220 millioner tonn. Mesteparten av dette blir utvunnet ved Itabira i Minas Gerais._NEWLINE_I 2008 er Brasil ett av verdens st\xc3\xb8rste leteomr\xc3\xa5der for olje og gass. P\xc3\xa5 ett felt dreier deg seg om fem og \xc3\xa5tte millioner fat, noe som er mer en all oljen som er igjen p\xc3\xa5 norsk sokkel. Selskaper fra hele kloden posisjonerer seg for \xc3\xa5 inng\xc3\xa5 kontrakter, deriblant norske Statoil._NEWLINE_Om lag halvparten av Brasil er dekket av skog, hvor Amazonasregnskogen regnes som verdens st\xc3\xb8rste regnskog. Omfattende flatehogst av regnskogen har gjort at Brasil er havnet i det internasjonale s\xc3\xb8kelys. Som en konsekvens av dette har Brasil redusert virkemidler for slik aktivitet og har i stedet begynt \xc3\xa5 f\xc3\xa5 p\xc3\xa5 plass en plan for vern av regnskogen.\n_START_SECTION_\nN\xc3\xa6ringsgrener\n_START_PARAGRAPH_\nLandet har en av de mest avansert industrisektorene i S\xc3\xb8r-Amerika og industrien bidrar til om lag en tredjedel av Brasils BNP. Det produseres b\xc3\xa5de materialer og kjemikalier som st\xc3\xa5l, aluminiumoksid og petrokjemiske produkter samt mer kompliserte produkter som biler, fly og datamaskiner. Innenfor servicesektoren er banksektoren omfattende. Tidlig p\xc3\xa5 1990-tallet sto denne sektoren for om lag 16% av BNP._NEWLINE_Noen av de st\xc3\xb8rste selskapene i Brasil er: Petrobras (olje og gass), Companhia Vale do Rio Doce (gruvedrift), Gerdau (metallbearbeiding), AmBev (drikke), Embraer (fly), Sad\xc3\xaca (matvarer). I tillegg har en rekke utenlandske selskaper omfattende virksomheter i landet, spesielt gjelder dette bilindustrien.\n_START_SECTION_\nLandbruk i Brasil\n_START_PARAGRAPH_\nLandbruk i Brasil og beslektede sektorer som skogbruk, treforedling og fiskeri utgjorde 5.1% av BNP i 2007.\n_START_SECTION_\nIndustri i Brasil\n_START_PARAGRAPH_\nIndustri i Brasil\xc2\xa0\xe2\x80\x94 fra bil, st\xc3\xa5l og petrokjemisk industri til datamaskiner, fly og varige goder\xe2\x80\x94 utgjorde 30.8% av BNP. Industrien er vesentlig h\xc3\xb8yteknologisk og ligger i storbyer som S\xc3\xa3o Paulo, Rio de Janeiro, Campinas, Porto Alegre og Belo Horizonte.\n_START_SECTION_\nEnergi i Brasil\n_START_PARAGRAPH_\nBrasil er verdens ti st\xc3\xb8rste energikonsumenter med h\xc3\xb8y andel av fornybar energi, spesielt vannkraft og etanol. Brasil produserer 2,4 millioner fat r\xc3\xa5olje per dag.\n_START_SECTION_\nPrivat\xc3\xb8konomi\n_START_PARAGRAPH_\nEt sl\xc3\xa5ende trekk med Brasil er de store sosiale forskjellene som finnes i landet. Samtidig som det finnes en solid middelklasse i landet, lever om lag 20% av husstandene i Brasils under fattigdomsgrensen. Disse forskjellene har gitt opphav til bevegelser som De jordl\xc3\xb8ses bevegelse og Verdens sosiale forum.\n_START_SECTION_\nHandelssamarbeid\n_START_PARAGRAPH_\nBrasil har en rekke handelssamarbeid og er blant annet medlem av det s\xc3\xb8ramerikanske frihandelssamarbeidet Mercosul.'